Document ID: /roh_data/filtered/fineweb-2-filterrobots_roh.jsonl.gz/40117

Jaqueline von Arx, la manadra da la Pro Natura Grischun ha ditg envers RTR che quest fatg saja simplamain dad acceptar.
Quai munta che la senda da viandar tras la Ruinaulta po vegnir bajegiada, respectivamain che la lingia nua la via va tras è definitiva. I dettia anc obstachels, els sajan però pli pitschens ch'avant. L'emprim obstachel è da dumagnar tras il plan d'utilisaziun da la vischnanca da Trin. Il davos traject da la via tras la Ruinaulta è numnadamain sin territori da Trin. Encunter quest plan d’utilisaziun san las uniun da l'ambient far recurs.
Sch'ils plans da construir la senda fin il 2018 èn realistics, n'è betg cler. Christian Theus, il president da l’Uniun Ruinaulta, manegia che prender in obstachel suenter l’auter mainia ad ina buna fin. Per el saja stà il plan directiv in da quels obstachels, ed ussa giaja vinavant.